Karen Greenlee

Si Karen Margaret Greenlee (namundag 1958) sarong Amerikanong kriminal na inakusaran sa paghabon nin  kabaong asin pagpaki-seks sa bangkay na napalaman sa kabaong. Siya an namidbid na "marhay na gayong ehemplo nin parapraktis kan inapod na necrophilia", asin huli sa pambihirang kaso niya nin huli ta sa adal sampolong porsyento sana kan necrophile mga babae, asin orog nabantog an saiyang mga gibo kan ini nadetalye susog sa saiyang pagkumpisal mansana sa sarong interbyu napublikar sa librong Apocalypse Culture.https://art19.com/shows/talkmurdertome/episodes/937a1443-5fa9-4e95-8d5f-817ccf53288e. Kinua 2026-23--02.

Kaamayi nin buhay

Sabi kan ama ni Greenlee, si Al Meyers, na ini daa si Greenlee namolesyang sekswal kan edad 8 asin linupigan nin sarong maestro kan edad 14 kan siya nag'eestar sa Sonoma County, California. Dangan si Greenlee nag'iba sa saiyang pamilya kan ini naghubo'  sa  Colfax, California, kun saen siya naggradwar sa high school. Si Greenlee nakaagom alagad nagsuwayan kan ini naaresto. Kan siya naaresto si Greenlee nagtatrabaho komo desk-clerk receptionist sa sarong motel alagad mayong trabaho kan panahon nin saiyang pagbista.

Arestado
Si Greenlee nagtrabaho bilang apprentice na embalmasador sa Memorial Lawn Mortuary sa Sacramento, California. Kan Desyembre 17, 1979, saiyang hinabon an 1975 Cadillac na puneraryang awto na saiyang pigpapadalagan na igdi nakalunad an bangkay nin sarong 33-anyos na lalaking nagadan pa sana kan nakaaging semana man. Susog ki Lynne Stopkewich, na nagdirihe kan Kissed, pelikulang pigbasar sa istorya ni Greenlee, si Greenlee idinulag an kotseng nagdadapit kan gadan. Siya nanuparan pirang aldaw pakalihis sa Alleghany sa Sierra County. Susog ki Robert Rocheleau, an doktor na nagbomba sa tulak ni Greenlee ta nagngatang maghugot, an saiyang nakua sa tulak kaini mga 20 tableta nin Tylenol asin codeine alagad ini dai man napurohan. Si Greenlee nakuanan nin sarong pagkumpisal sa apat may kabangang pahina kun saen siya nagbuyagyag na siya naki-seks na sa 20- abot 40 katawong bangkay nin mga lalaki, saka saiyang inaako na an ginigibo niya sarong "addiction".

 Interbyu 

Kan 1987, si Greenlee nagpaonra nin detalyadong interbyu tituladong The Unrepentant Necrophile manongod kan saiyang interes sa nekropilya   ki Jim Morton para sa libro kaini Apocalypse Culture, na napublikar kan Feral House. Igdi saiyang sinabi  na "saro sa sakong tugang ... nabibi'sol kun harani sako. An saro ko pang tugang mas suportado sako, alagad nahapot How'd you do it? (paano ini ginigibo mo?)." Saiyang pigsambit an saiyang pagkahilig "sa malipot, sa mate nin kagadanan, sa amyo nin kagadanan, an mala-puneraryang kamugtakan" na konektado sa saiyang aktibidad. Saiya pang pigsarambit an manongod sa paghugot asin psychotherapy. Si Greenlee ngapit nagsolsol na nagtao siyang interbyu, naghirang identidad, asin naghubo' sa ibang siyudad.

Toltolan

Kategorya:Necrophilia
Kategorya:Mga 1956 na kamundagan
Kategorya:Mga Buruhay
Kategorya:Ika-20ng siglong mga Amerikanong kriminal
Kategorya:Mga Amerikanong mga babaeng kriminal
Kategorya:Mga krimen sa California
Kategorya:Mga embalmasador
Kategorya:Mga babeng necrophile
Kategorya:Mga kriminal sa Sacramento, California
en:Karen Greenlee